Riżoluzzjoni tal-Parlament Ewropew dwar ir-rapport annwali 2006 dwar iż-żona ta' l-ewro (2006/2239(INI))



Official Journal 314 E , 21/12/2006 P. 0125 - 0130



P6_TA(2006)0485 Rapport annwali 2006 dwar iż-żona ta' l-ewro Riżoluzzjoni tal-Parlament Ewropew dwar ir-rapport annwali 2006 dwar iż-żona ta' l-ewro (2006/2239(INI)) Il-Parlament Ewropew, - wara li kkunsidra l-komunikazzjoni tal-Kummissjoni bl-isem "Dikjarazzjoni Annwali dwar iż-Żona ta' l- Ewro" (COM(2006)0392), - wara li kkunsidra l-previżjoni interim tal-Kummissjoni ta' Settembru 2006, - wara li kkunsidra r-riżoluzzjoni tat- 3 ta' Lulju 2003 dwar l-irwol internazzjonali taż-Żona ta' l-ewro u l-ewwel evalwazzjoni ta' l-introduzzjoni tal-flus tal-karta u l-muniti [1], - wara li kkunsidra r-riżoluzzjoni tiegħu ta' l- 4 ta' April 2006 dwar is-sitwazzjoni ekonomika Ewropea: rapport preparatorju dwar il-linjigwida ġenerali tal-politika ekonomika għall-2006 [2], - wara li kkunsidra r-riżoluzzjoni tiegħu ta' l- 14 ta' Marzu 2006 dwar ir-reviżjoni strateġika tal-Fond Monetarju Internazzjonali [3], - wara li kkunsidra r-riżoluzzjoni tiegħu tas- 17 ta' Mejju 2006 dwar il-finanzi pubbliċi fl-unjoni ekonomika u monetarja (EMU) [4], - wara li kkunsidra r-riżoluzzjoni tiegħu ta' l- 1 ta' Ġunju 2006 dwar it-tkabbir taż-żona ta' l-ewro [5], - wara li kkunsidra r-riżoluzzjoni tiegħu tas- 26 ta' Ottubru 2006 dwar ir-Rapport Annwali tal-Bank Ċentrali Ewropew ta' l-2005 [6], - wara li kkunsidra r-rapporti tal-Bank Ċentrali Ewropew (ECB) dwar l-irwol internazzjonali ta' l-ewro u dwar l-integrazzjoni finanzjarja fiż-żona ta' l-ewro, - wara li kkunsidra r-riżoluzzjoni tiegħu tat- 13 ta' Diċembru 2005 dwar it-tassazzjoni ta' impriżi fl-Unjoni Ewropea: bażi ta' taxxa komuni u konsolidata għall-kumpaniji [7], - wara li kkunsidra r-Regola 45 tar-Regoli ta' Proċedura tiegħu, - wara li kkunsidra r-rapport tal-Kumitat għall-Affarijiet Ekonomiċi u Monetarji (A6-0381/2006), A. billi sħubija fiż-żona ta' l-ewro ssaħħaħ il-grad ta' interdipendenza ekonomika bejn l-Istati Membri u jsejjaħ għal koordinazzjoni aktar mill-qrib tal-politika ekonomika bil-għan li tindirizza nuqqasijiet strutturali biex jiffaċċjaw sfidi ġodda u biex jiksbu aktar prosperità u kompetittività biex ikunu preparati għal ekonomija aktar globalizzata, B. billi fl-2006 it-tkabbir ekonomiku fiż-żona ta' l-ewro qiegħed jitħaffef u jidher ibbażat b'mod aktar wiesa' mad-domanda domestika, b'mod partikulari l-investiment li qiegħed jikseb il-momentum; iżda billi t-tkabbir jista' jonqos fl-2007 minħabba l-prezzijiet għolja taż-żejt, l-effetti tard tat-tisħiħ ta' l-ewro u t-tnaqqis fit-tkabbir fl-Istati Uniti, C. billi t-tkabbir potenzjali taż-żona ta' l-ewro huwa stmat b'mod normali madwar 2% u jeħtieġ jiżdied bi 3% sabiex jipprovdi impjiegi lil aktar minn 12-il miljun Ewropew bla impjieg, biex jiżdied id-dħul disponibbli tagħom u biex jiġu allokati r-riżorsi meħtieġa biex jiġu mmodernizzati l-istati assistenzjali uniċi ta' l-Ewropa, D. Billi għall-kriterju tar-rata ta' l-inflazzjoni, qed jiġu użati żewġ definizzjonijiet ta' l-'istabilità tal-prezzijiet'; billi l-ECB iċċara li, sabiex jiżgura l-istabilità fil-prezzijiet, huwa għandu l-għan li jżomm ir-rati ta' linflazzjoni taħt, iżda viċin, it-2 % matul it-terminu medju, waqt li fir-rapporti tagħhom dwar il-konverġenza, l-BĊE u l-Kummissjoni jużaw valur ta' riferenza kkalkulat bħala r-rata medja ta' inflazzjoni matul it-12-il xahar ta' qabel fl-aktar tliet Stati Membri li jrendu, miżjuda b'1.5 punti perċentwali, fuq il-bażi tal-protokoll dwar il-kriterji ta' konverġenza msemmija fl-Artikolu 121(1) tat-Trattat KE, li jassumi li laqwa rendiment f'termini ta' stabilità ta' prezzijiet ifisser, fil-prattika, l-aktar livell baxx ta' inflazzjoni possibbli, E. billi, mill- 1 ta' Jannar 2007, iż-żona ta' l-ewro tkun tinkludi biss 13-il Stat Membru iżda l-koordinament tal-politika makroekonomika u s-suq intern ikun jinkludi s-27 Stat Membru kollha, F. billi r-rappreżentanza esterna taż-żona ta' l-ewro f'istituzzjonijiet u fora internazzjonali mhix proporzjonata mal-valur ekonomiku tagħha fl-ekonomija globali; billi nkiseb progress limitat mill-bidu ta' lewro biex jiżgura li ż-żona ta' l-ewro jkollha vuċi waħda f'istituzzjonijiet u fora finanzjarji internazzjonali; u billi dawn in-nuqqasijiet jagħmlu diffiċli biex iż-żona ta' l-ewro tippromwovi l-interessi tagħha u biex turi sens ta' tmexxija fl-indirizzar ta' sfidi ekonomiċi globali, G. billi l-ECB jaqsam mal-Kunsill ir-responsabilità tal-kwistjonijiet li jikkonċernaw ir-rati tal-kambju u rrappreżentanza internazzjonali taz-zona ewro; H. billi l-Eurogroup għandu bħala prerogativa d-djalogu informali ma' l-ECB u billi għandu bħala xogħlijiet prinċipali li jistudja bir-reqqa l-opinjonijiet komuni dwar il-funzjonament ġenerali ta' l-ekonomija tazzona ewro kif ukoll li jeżamina l-evoluzzjoni tar-rati tal-kambju ta' l-ewro mqabbla mal-muniti l-oħra; Politika makroekonomika 1. Jilqa' l-preżentazzjoni mill-Kummissjoni ta' l-ewwel rapport annwali tagħha dwar iż-żona ta' l-ewro, li jirrifletti l-evoluzzjoni ta' l-ekonomiji taż-żona ta' l-ewro fl-2006 u huwa kontribuzzjoni utli għad-dibattitu dwar l-isfidi konġunti tal-politika ekonomika li qed jiffaċċjaw il-membri taż-żona ta' l-ewro; 2. Iqis li r-regoli ċari u trasparenti dwar iż-żewġ pilastri prinċipali — fuq naħa, aktar flus fl-idejn, u fuq in-naħa l-oħra l-informazzjoni l-oħra kollha relevanti dwar żviluppi fl-inflazzjoni fil-futur — jaffettwaw iddeċiżjonijiet operazzjonali tal-politika monetarja li jagħmluha aktar prevedibbli u effettiva; iqis ukoll li minuti fil-qosor tal-laqgħat tal-Kunsill Regolatorju tal-BĊE għandhom ikunu pubblikati, u jinkludu stqarrija ċara ta' l-argumenti favur u kontra d-deċiżjonijiet li ttieħdu u r-raġunijiet għaliex ittieħdu; iqis li trasparenza bħal din hija importanti għaliex b'dan il-mod is-suq ikun jista' jikseb stampa aktar ċara tal-politika monetarja ta' l-BĊE; 3. Iqis li l-istimolu monetarju mogħti fis-snin reċenti qed ikun irtirat b'mod gradwali, jistieden lill-Kummissjoni biex tkun konformi b'mod strett ma' l-interpretazzjoni tal-Patt ta' Stabilità u ta' Tkabbir kif imġedded u lill-Istati Membri sabiex ifittxu titjib annwali fl-iżbilanċi tal-baġit aġġustati b'mod ċikliku ta' 0.5% tal-GDP bħala benchmark, li jgħinu fit-tnaqqis tal-pressjoni inflazzjonarja u biex ir-rati ta' l-interess jibqgħu baxxi f'livelli li ma jipperikolawx l-irkupru ta' l-ekonomija attwali; f'dan il-kuntest ifakkar fil-valur iżjud ta' koordinament fiskali, b'mod speċjali baġitarju, aħjar fost l-Istati Membri lejn bilanċ ta' politika makroekonomika aktar koerenti, meta mqabbel mal-politika monetarja żviluppata sew ta' l-EMU; 4. Iqis li, mingħajr ħsara għall-prinċipju ta' sussidjarjetà fil-politika fiskali u fir-rispett tal-prerogattivi ta' gvernijiet nazzjonali fit-twaqqif tal-politiki strutturali u baġitarji tagħhom, huwa importanti li l-Istati Membri kollha, ta' l-inqas dawk li jappartjenu għaż-żona ta' l-ewro, jikkoordinaw il-kalendarji fiskali nazzjonali differenti tagħhom u jibbażaw l-istimi baġitarji tagħhom fuq kriterji simili biex jevitaw disparitajiet ikkawżati mill-użu ta' previżjonijiet makroekonomiċi differenti (tkabbir globali, tkabbir ta' l-UE, prezz taż-żejt bilbarmil, rati ta' interess) u parametri oħrajn; jemmen li l-Kummissjoni tista' tipprovdi kontribut importanti biex din il-missjoni sseħħ; 5. Jistieden lill-Istati Membri sabiex jallokaw sehem sostanzjali ta' dħul fiskali addizzjonali miksub mittkabbir ekonomiku attwali biex jitnaqqas id-dejn pubbliku li jeħles riżorsi biex ikunu investiti fl-edukazzjoni, fit-taħriġ vokazzjonali, fl-infrastruttura, u fir-riċerka u l-innovazzjoni skond l-objettivi stipulati fl-Istrateġija ta' Liżbona-Göteborg u sabiex jiffaċċjaw l-isfidi ppreżentati minn popolazzjoni anzjana u l-bidla fil-klima; 6. Ifakkar lill-Kummissjoni li fir-riżoluzzjoni msemmija hawn fuq ta' l- 4 ta' April 2006, il-Parlament talab għal reviżjoni ġenerali tas-sistemi fiskali ta' l-Istati Membri li hija metodu prinċipali li jsaħħaħ il-kompetittività ta' l-ekonomija u s-sostenibilità tal-finanzi pubbliċi; 7. Jistieden lill-Kummissjoni biex tipprepara studju dwar il-benefiċċji għaż-żona ta' l-ewro u għall-Unjoni kollha ta' tħaddim aħjar tal-pilastru ekonomiku ta' l-EMU applikat għaż-żona ta' l-ewro f'termini ta' tkabbir u ta' xogħol; Riformi ekonomiċi 8. Ifakkar f'dan il-kuntest fl-importanza ta' l-implimentazzjoni attiva u urġenti ta' l-Istrateġija ta' Liżbona b'mod ugwali fil-livelli kollha u fl-oqsma kollha tal-politika kkonċernati b'taħlita ta' politika ta' appoġġ kkaratteriżżata minn riformi tal-politika ekonomika, tax-xogħol, ambjentali u soċjali; 9. Jagħraf li l-ekonomija taż-żona ta' l-ewro aġġustat ruħha għall-irkupru tat-tkabbir dinji biss b'rata baxxa ħafna, l-iktar minħabba d-dgħjufija fid-domanda domestika u jagħraf li riformi ekonomiċi fis-swieq tal-prodotti, tax-xogħol u tal-kapital jgħinu biex prezzijiet u pagi jirreaġixxu iktar malajr għal ċirkustanzi ekonomiċi li jinbidlu, għax dan huwa essenzjali biex jiżdied il-potenzjal ta' tkabbir, biex ikunu indirizzati differenzi mhux ġustifikati fit-tkabbir u l-inflazzjoni fost l-Istati Membri taż-żona ta' l-ewro u biex ikun hemm aġġustatament għal żviluppi globali potenzjalment negattivi; 10. Iqis li xi Stati Membri ppreżentaw impenn fil-programmi ta' riforma nazzjonali tagħhom (NRPs), iżda jagħraf li dan mhux biżżejjed u jħeġġeġ lill-Istati Membri biex jieħdu azzjoni; ifakkar li l-prestazzjoni ekonomika għandha titejjeb bl-approvazzjoni tal-kodiċi ta' kondotta li jippermetti mmonitorjar reċiproku mill-Istati Membri ta' NRPs permezz ta' l-iskambju ta' l-aqwa prattiki u l-pubblikazzjoni mill-Kummissjoni ta' "league table" annwali li turi l-pajjiżi bl-aħjar u l-agħar prestazzjonijiet, kif proposta fir-rapport ta' Novembru 2004 mill-Grupp ta' Livell Għoli tal-Kummissjoni ppreseduta minn Wim Kok bl-isem "Nindirizzaw l-Isfida — L-Istrateġija ta' Liżbona għat-tkabbir u l-impjiegi"; 11. Iqis li l-Istati Membri taż-żona ta' l-ewro għandhom ikomplu jimxu 'l quddiem b'mod indaqs firrigward tat-tliet prinċipji tal-mudell ta' Liżbona-Göteborg (tkabbir ekonomiku, koeżjoni soċjali u protezzjoni ambjentali) u jenfasizza wkoll il-potenzjal ta' "flexicurity" (flessibilità u sigurtà) biex tiżdied il-parteċipazzjoni mis-suq tax-xogħol, b'mod partikulari dik tan-nisa, impjegati anzjani, żgħażagħ, nies bla xogħol għal perjodu ta' żmien twil, u l-immigranti; 12. Ifakkar il-konvinzjoni tiegħu li l-objettiv li tkun introdotta bażi ta' taxxa komuni u konsolidata għallkumpaniji fl-Ewropa jista' jintlaħaq ukoll permezz tal-mekkaniżmu ta' koperazzjoni msaħħa jekk l-Istati Membri ma jirnexxilhomx jaslu għal qbil unanimu; jenfasizza li l-mekkaniżmu ta' koperazzjoni msaħħa — minkejja li huwa inqas mixtieq minn qbil unanimu ta' l-Istati Membri — jippermetti l-maġġoranza ta' l-Istati Membri biex jagħmlu progress fil-qasam ta' qafas komuni għat-tassazzjoni tal-kumpaniji fis-suq intern filwaqt li jippermettu lill-Istati Membri li m'humiex jipparteċipaw il-possibilità li jagħmlu parti minnha fi stadju aktar 'il quddiem; jemmen li din il-kwistjoni hija dejjem aktar relevanti għaż-żona ta' l-ewro u jħeġġeġ lill-Istati Membri taż-żona ta' l-ewro biex iżidu l-isforzi tagħhom biex iwettqu progress f'dan il-qasam; Is-suq intern 13. Iqis li t-tlestija tas-suq intern, b'mod speċjali fis-servizzi, hija kruċjali għat-trawwim ta' tkabbir ekonomiku u l-ħolqien tax-xogħol fi ħdan l-EMU; għalhekk jistieden għal implimentazzjoni aktar u aħjar taddirettivi; jikkundanna l-politika adottati minn xi Stati Membri li jipproteġu l-industriji u servizzi prinċipali tagħhom mill-kompetizzjoni transkonfinali u jġedded l-impenn tiegħu għall-prinċipji tal-moviment ħieles ta' persuni, prodotti, servizzi u kapital; 14. Jaqbel mal-Kummissjoni dwar il-ħtieġa li jitneħħew l-ostakoli għall-ħolqien ta' Żona Ewropea ta' Pagamenti Waħdanija u li tittieħed aktar azzjoni biex jinfetħu s-swieq frammentati ta ' servizzi finanzjarji bl-imnut (pjani ta' tfaddil, ipoteki, assikurazzjoni u pensjonijiet) filwaqt li jkun żgurat il-ħarsien tal-konsumaturi; jenfasizza l-importanza ta' l-iżvilupp ta' l-approċċ pan-Ewropew għar-regolazzjoni u għas-sorveljanza tas-suq finanzjarju u jfakkar li huwa importanti li jiġu riveduti r-regoli dwar likwidità ta' l-assigurazzjoni (Solvency II) kif ukoll ta' dawk li jikkonċernaw il-poteri ta' diskrezzjoni tar-regolaturi fil-każ ta' mergers transkonfinali sabiex jiġu evitati kunflitti bejn dawk inkarigati mis-sorveljanza fil-pajjiż ta' l-oriġini u l-pajjiż ospitanti; 15. Jemmen li politika ambizzjuża ta' innovazzjoni fuq livell Ewropew hija waħda mis-sisien ta' żvilupp sostenibbli u ta' ħolqien ta' impjiegi u għandha tkun inkluża bħala prijorità ewlenija fil-qafas ta' koordinazzjoni ekonomika mtejba; juri dispjaċir għall-fatt li n-nefqa fir-Riċerka u l-Iżvilupp fiż-żona ta' l-euro hija ta' madwar 2% tal-PGD, u għalhekk ħafna inqas mill-objettiv ta' l-UE kollha ta' 3%; jistieden lill-Kummissjoni sabiex tressaq proposti konkreti li jirrigwardaw l-iffinanzjar tar-riċerka u ta' l-iżvilupp fl-UE u qafas effiċjenti tad-drittijiet tal-proprjetà intellettwali; jistieden lill-Istati Membri biex jallokaw aktar riżorsi għar-riċerka u linnovazzjoni u biex jistabbilixxu inċentivi ta' taxxa għan-negozji u l-universitajiet li jinvestu fir-Riċerka u fl-Iżvilupp, billi jaf li, meta mqabbla ma' sussidji diretti, inċentivi ta' dan it-tip huma garanzija aħjar li r-riżorsi pubbliċi se jintużaw biex jappoġġjaw intrapriżi ta' suċċess. 16. Iqis li s-swieq tax-xogħol għandhom ikunu aktar flessibbli u dawk l-aspetti tal-leġiżlazzjoni dwar limpjieg permanenti li jistgħu jaġixxu bħala ostaklu għall-aġġustament tas-suq tax-xogħol għandhom jitneħħew; jammetti li, fuq żmien twil, is-salarji veri u l-produttività għandhom jikbru b'mod simlutanju; jiddispjaċih li ħafna mill-proposti li għamel il-Parlament ma ġewx ikkunsidrati, speċjalment dawk li jirreferu għattitjib tal-faċilitajiet għall-kura tat-tfal, il-kisba ta' bilanċ aħjar bejn ix-xogħol u l-ħajja, it-twaqqif ta inċentivi biex jinkoraġġixxu l-ħaddiema biex jippostponu l-irtirar volontarju, u t-twaqqif ta' politiki mmirati biex jintegraw l-immigranti legali fis-suq tax-xogħol u biex jikkumbattu l-immigrazzjoni illegali; 17. Jisgħobbih li l-livelli kurrenti ta' l-edukazzjoni u tat-tagħlim tul il-ħajja, li għandhom jiġu inklużi bħala l-ogħla prijoritajiet fil-qafas ta' approċċ aħjar ta' coordinazzjoni ekonomika, huma b'mod ċar mhux għoljin biżżejjed u jaqbel mal-biċċa l-kbira tal-miżuri proposti mill-Kummissjoni; madankollu jiddispjaċih li wħud mill-proposti approvati mill-Parlament ma ġewx aċċettati speċjalment dawk bl-objettiv li jitjieb l-għerf tal-lingwi barranin, il-matematika u x-xjenzi fl-edukazzjoni primarja u sekondarja, biex jinkiseb mudell integrat ta' taħriġ professjonali, sabiex jiġu attirati aktar studenti għall-karrieri xjentifiċi, biex tissaħħaħ ilkoperazzjoni bejn l-universitajiet u s-setturi industrijali u kummerċjali, biex jiġi mħeġġeġ il-forniment ta' edukazzjoni li jqis id-domanda tas-suq tax-xogħol, biex jiggarantixxi aċċess għall-edukazzjoni terzjarja għal kulħadd, biex jippromwovu t-tagħlim tul il-ħajja u jindirizzaw il-qagħad fit-tul taż-żmien u l-qagħad tażżgħażagħ, u biex jiġu żgurati komunikazzjoni, tixrid u applikazzjoni aħjar tar-riżultati tar-riċerka; 18. Jistieden lill-Istati Membri u lill-Kummissjoni sabiex mal-prijoritajiet l-aktar importanti tagħhom jinkludu ħolqien ta' suq intern għall-enerġija, politika ta' l-R&D imtejba dwar sorsi alternattivi ta' enerġija u enerġija inqas ta' ħsara għall-ambjent u aktar nadifa, inkluż spinta lejn aktar użu ta' enerġiji li jiġġeddu, aktar impenn għall-iffrankar u għall-effiċjenza ta' l-enerġija, kif ukoll it-tisħiħ ta' rabtiet politiċi u ekonomiċi ma' kemm jista' jkun pajjiżi fornituri sabiex jiġu ddiversifikati s-sorsi ta' l-enerġija u jittrattaw nuqqasijiet ta' forniment aħjar; L-iffunzjonar ta' l-EMU 19. Jaqbel mal-Kummissjoni li d-disparitajiet fit-tkabbir u fir-rati ta' l-inflazzjoni fiż-żona ta' l-euro, b'differenzi sa 4.5% fi tkabbir u sa 2.7% fl-inflazzjoni fl-2005, huma dejjem iżjed minħabba raġunijiet strutturali; jiddispjaċih li t-tixrid fir-rati ta' l-inflazzjoni fost l-Istati Membri b'rati ta' inflazzjoni ogħla jaffettwaw negattivament il-kompetittività u l-istabilità monetarja taż-żona ta' l-Euro b'mod ġenerali; jinnota li dawn iddifferenzi xi drabi huma parti minn proċess pożittiv ta' konverġenza bejn id-dħul u l-livell tal-prezzijiet, minħabba l-proċess ta' "tlaħħiq"(catch up); għal darba oħra jitlob lill-Istati Membri taz-zona ta' l-Euro biex isaħħu l-isforzi tagħhom għal koordinazzjoni effettiva tal-politiki ekonomiċi u monetarji b'mod partikulari permezz tar-rinfurzar ta' l-istrateġiji komuni tagħhom fi ħdan il-Eurogroup, sabiex tittejjeb il-konverġenza reali ta' l-ekonomiji u jiġu limitati r-riskji ta' xokk assimetriku fl-EMU; 20. Jilqa' b'sodisfazzjon id-dħul tas-Slovenja fiż-żona ta' l-Euro fl- 1 ta' Jannar 2007; jistieden lill-Istati Membri ġodda sabiex jieħdu l-azzjonijiet neċessarji biex jissodisfaw il-kriterji ta' konverġenza ta' Maastricht u jiġbed l-attenzjoni għall-fatt li l-BĊE u l-Kummissjoni jridu japplikaw l-kriterju ta' l-istabilità tal-prezzijiet kif imsemmi fit-Trattat KE, li hu differenti minn dak applikat mill-BĊE meta jwettaq il-politika monetarja tiegħu, u jissuġġerixxi li l-BĊE u l-Kummissjoni jevalwaw jekk huwiex ġustifikat li tinżamm din id-differenza fl-approċċ; 21. Jirrikonoxxi li skond il-kriterji ta' konverġenza ta' Maastricht, ir-rata ta' l-inflazzjoni m'għandiex taqbeż il-1.5% ta' l-aħjar tliet prestazzjonijiet mill-Istati Membri fejn għandha x'taqsam l-istabilità tal-prezz; jirrimarka li kemm id-definizzjoni ta' l-aħjar tliet prestazzjonijiet mill-Istati Membri fejn għandha x'taqsam l-istabilità tal-prezzijiet, kif ukoll l-metodu għall-kalkolu tal-valur ta' referenza għandhom bżonn li jkunu eżaminati sew biex jirriflettu l-fatt li issa hemm tnax-il Stat Membru jipparteċipaw fl-EMU, u jużaw munita waħda, li hi mmaniġġjata minn politika monetarja komuni, u li d-differenzjali fil-prestazzjonijiet individwali ta' l-inflazzjoni tagħhom jirriflettu fatturi strutturali aktar minn differenzi fl-approċi tal-politika makroekonomika; 22. Jistieden lill-Kummissjoni u lill-Eurostat biex tiżdied l-kwalità tad-dejta ta' l-istatistika makro (speċjalment dwar defiċit baġitarju u dejn ta' l-istat) u biex jużaw l-għodod kollha tagħhom biex jevitaw żbilanċi fiskali f'kull Stat Membru; jistieden għal aktar żieda fis-setgħat tal-Kummissjoni biex tivverifika l-kwalità taddejta trażmessa; 23. Jistieden lill-Kummissjoni sabiex tagħti attenzjoni mill-qrib lill-impatt fuq l-imġieba tas-swieq finanzjarji fuq is-sitwazzjoni makro-ekonomika taz-zona ta' l-euro; 24. Iħeġġeġ lis-superviżuri kompetenti biex isaħħu l-isforzi tagħhom sabiex jiġu evalwati l-attivitajiet ta' fondi ta' lqugħ fir-rigward ta' riskji sistematiċi li jistgħu joħolqu u jistieden lill-Eurogroup biex jeżamina din il-kwistjoni; Rappreżentazzjoni esterna 25. Jilqa' l-ftehima milħuqa fil-Kunsill biex jitkellmu b'vuċi waħda fil-laqgħa annwali ta' l-istituzzjonijiet Bretton Woods f'Singapore tad- 19- 20 ta' Settembru 2006; jinsisti li l-pożizzjonijiet tar-rapreżentazzjonijiet ta' l-Istati Membri fi ħdan l-IMF iridu jkunu kkoordinati aħjar; għal darb' oħra jistieden lill-Istati Membri biex jaħdmu għal konstitwenza ta' votazzjoni unika, possibilment jibdew konstitwenza ta' l-Euro, bl-għan, li fi żmien twil, tkun żgurata rappreżentazzjoni ta' l-UE konsistenti, li tinvolvi lill-Presidenza tal-Kunsill ta' l-ECOFIN u lill-Kummissjoni, suġġetta għal skrutinju tal-Parlament. Koordinazzjoni 26. Jilqa b'sodisfazzjoni l-elezzjoni mill-ġdid ta' Jean-Claude Juncker bħala president ta' l-Eurogroup; jemmen li l-Eurogroup għandu jaqbel dwar pjan direzzjonali għall-objettivi taż-żona ta' l-Euro għas-sentejn li jmiss; 27. Jiġbed l-attenzjoni għall-fatt li t-Trattat ma jiċċarax kif il-Kunsill għandu jeżerċita r-responsabilità tiegħu għall-politika ta' rata tal-kambju; jistieden lill-Eurogrupp, lill-Kunsill u lill-ECB biex isaħħu l-koordinazzjoni ta' l-azzjoni tagħhom fil-qasam tal-politika ta' rata tal-kambju; 28. Jenfasizza n-neċessità li tissaħħaħ il-koperazzjoni fiż-żona ta' l-Euro sabiex jissaħħu l-governanza ekonomika u l-proċess ta' integrazzjoni Ewropea sabiex jiġu trattati sfidi globali ekonomiċi; għalhekk jistieden lill-Kummissjoni biex tiżgura li r-rapport annwali dwar iż-żona ta' l-Euro, fil-futur jipprovdi sett ta' għodod aktar konkreti li jippermettu djaloġu aktar fond bejn l-istitużżjonijiet differenti ta' l-UE kkonċernati bit-titjib tal-governanza ekonomika ta' l-Unjoni; jistieden lill-Kummissjoni sabiex tipprovdi appoġġ qawwi għall-attivitajiet ta' l-Eurogroup u lill-president tiegħu; 29. Jikkunsidra li jkun ta' benefiċċju għall-partijiet kollha konċernati, jekk djalogu aktar regolari u strutturat dwar kwistjonijiet makroekonomiċi bejn (tħassir) il-Eurogroup, (tħassir) il-Kummissjoni u l-Parlament simili għad-djalogu monetarju bejn il-Parlament u l-ECB, jkun stabbilit sabiex jiltaqa' ta' l-inqas tliet darbiet f'sena, biex b'hekk l-oqfsa eżistenti jkunu msaħħa u biex l-isfidi iffaċċjati mill-ekonomija taz-zona ta' l-euro jkunu diskussi u biex jinstabu modi biex dawn ikunu solvuti; 30. Jemmen li l-laqgħat regolari tal-Parlament u tal-parlamenti nazzjonali jistgħu b'mod ċar ikollhom rwol sinifikanti biex jgħinu biex il-parlamenti nazzjonali jieħdu dejjem iżjed responsabbiltà tal-koordinazzjoni meħtieġa tal-politika ekonomika; * * * 31. Jagħti istruzzjonijiet lill-President sabiex iressaq din ir-riżoluzzjoni lill-president ta' l-Eurogrupp, lill-Kunsill, lill-Kummissjoni u lill-Bank Ċentrali Ewropew. [1] ĠU C 74 E, 24.3.2004, p. 871. [2] Testi Adottati, P6_TA(2006)0124. [3] Testi Adottati, P6_TA(2006)0076. [4] Testi Adottati, P6_TA(2006)0214. [5] Testi Adottati, P6_TA(2006)0240. [6] Testi Adottati, P6_TA(2006)0464. [7] Testi Adottati, P6_TA(2005)0511. --------------------------------------------------